došlo v tohtoročných vyúčtovaniach k nejakým zmenám vo forme alebo obsahu? ak áno, o aké konkrétne zmeny ide? čo by si mali vlastníci skontrolovať vo vyúčtovaní?
pri tohtoročných vyúčtovaniach z pohľadu obsahu nedošlo k žiadnym zmenám. vo vyúčtovaní je potrebné si skontrolovať odpočet vodomerov, meračov tepla a počet osobomesiacov. položky za služby sú rozpočítavané najmä podľa týchto ukazovateľov. ak vlastník zistí chybu vo vyúčtovaní, mal by bezodkladne podať reklamáciu. ešte pred podaním by si ale mal skontrolovať, či správne a či vôbec nahlásil všetky spomínané údaje správcovi. údaje na rozúčtovaní totiž nemusia byť úplne správne v prípade, že správca sa k nim jednoducho nedostal a vo vyúčtovaní urobil kvalifikovaný odhad nákladov. aj v takom prípade je správca povinný prijať reklamáciu.
v našej spoločnosti platí pravidlo, že každý vlastník môže požiadať o splátkový kalendár. konzultujeme ho aj so zástupcami vlastníkov. bavíme sa najmä o výške splátok, ale aj o celkovej dĺžke splátkového obdobia. dôležité je zároveň, či vlastník v minulosti poctivo platil zálohové platby, alebo je chronickým neplatičom. radíme všetkým vlastníkom v podobnej situácii, aby okamžite začali komunikovať so svojím správcom. zatajovať sa, nepreberať poštu a nereagovať na zaslané výzvy, to nikam nevedie. treba si uvedomiť, že ak dôjde k prípadnému vymáhaniu nedoplatku, náklady sa neúmerne zvyšujú. vtedy je už naozaj neskoro začínať s komunikáciou so správcom.